HENRY D. THOREAU
Για τον πόλεμο Αμερικής-Μεξικού 
Οι πολιτείες του Τέξας, του Νέου Μεξικού και της Καλιφόρνια, μέχρι το 1836, ήταν Μεξικανικά εδάφη, στερώντας στις Η.Π.A. , σχεδόν οποιαδήποτε διέξοδο προς τον Ειρηνικό. Στο Τέξας, όπου ζούσαν ελάχιστοι κάτοικοι Ισπανικής Προέλευσης, είχαν ήδη εγκατασταθεί από τις τρεις πρώτες δεκαετίες του 19ου αιώνα, πολυάριθμοι Αμερικανοί, αντιμετωπιζόμενοι ως πολίτες 2ας κατηγορίας, από τις Μεξικανικές αρχές. Το γεγονός αυτό, αποτέλεσε και την αφορμή για την ανακήρυξη, το 1836, της Πολιτείας του Τέξας, σε ανεξάρτητη δημοκρατία. Ήδη από το 1833, όταν διαπιστώθηκε ότι ο Αγγλοσαξωνικός Προτεσταντικός πληθυσμός υπερτερούσε του Ισπανογενούς, το Τέξας είχε αυτοανακηρυχθεί σε ανεξάρτητη Πολιτεία εντός της Μεξικανικής Ομοσπονδίας, αποχωριζόμενο από την Κοαουίλα, ενώ το 1835, μετά από ήττες και σφαγές στο Άλαμο, ο στρατός των Τεξανών είχε νικήσει τους 6.000 επίλεκτους Μεξικανούς στρατιώτες, των οποίων ηγείτο ο πρόεδρος του Μεξικού Santa Anna. Πέτυχε αμέσως την αναγνώρισή της, από την Αγγλία, την Γαλλία και τις ΗΠΑ, οι οποίες επιθυμούσαν να έχουν καλές σχέσεις με τους εκεί ευρισκόμενους παραγωγούς βαμβακιού, λόγω των χαμηλών τιμών και χάρις στην εκμετάλλευση πολυάριθμων νέγρων δούλων. Στη συνέχεια, το Τέξας επιζητεί να εισέλθει ως Νέα Πολιτεία στην Ένωση. Οι πολιτείες του Βορρά αντιτίθενται, διότι φρονούν, ότι υπήρχαν ήδη υπεραρκετοί δούλοι, εντός των ορίων των ΗΠΑ. Οι Νότιοι επιζητούν την προσάρτηση του Τέξας, το ίδιο και οι Δυτικές Πολιτείες, που επιζητούν την προσάρτηση της σημερινής Πολιτείας του Όρεγκσν, που μέχρι τότε ανήκε στον Γαλλοκρατούμενο Καναδά. Το 1846, κερδίζουν τις εκλογές οι οπαδοί της προσάρτησης, και ο Πρόεδρος Πολκ, προβαίνει άμεσα στην ένωση τον Τέξας με τις ΗΠΑ. Ως προς το Όρεγκον, περιοχή εύκολου πλουτισμού για τους Αμερικανούς υλοτόμους, επιτυγχάνεται μία συμβιβαστική λύση: Τα σύνορα ορίζονται στον 49ο Παράλληλο αντί του 54ου , που επεδίωκαν οι Αμερικανοί και του 46ου που επεδίωκαν οι Άγγλοι. Ήδη, από το 1840, Αμερικανοί στρατιώτες, βοηθούσαν τους Τεξανούς να μεταφέρουν τα σύνορα μέχρι τον ποταμό Rio Bravo, αντί των αναγνωρισμένων συνόρων, στον ποταμό Νουέσες. Έτσι, από τον Μάιο του 1846, και καθ’ ήν στιγμήν, το Μεξικό είχε διακόψει τις σχέσεις του με τις ΗΠΑ, θέτοντας υπό απαγόρευση και το εμπόριο με την Καλιφόρνια, ο Πολκ, χωρίς να ζητήσει την έγκριση του Κογκρέσσου, κηρύσσει τον πόλεμο κατά του Μεξικού. Ο εξερευνητής και στρατηγός Freemen καταλαμβάνει την Καλιφόρνια. Ο στρατηγός Τέιλορ, πολιτικός αντίπαλος του Πολκ, διαβαίνει τον ποταμό Rio Grande και συντρίβει τους Μεξικανούς. Τέλος, το 3ο εκστρατευτικό σώμα των ΗΠΑ, αποβιβάζεται στην Βέρα Κρσυζ, και τον Σεπτέμβριο του 1849, εισέρχεται θριαμβευτικά στην Μεξικανική Πρωτεύουσα. Στις 8 Σεπτεμβρίου 1849, με την συνθήκη της Γουαδαλούπε, το Μεξικό χάνει τα μισά εδάφη του, και το Τέξας, η Καλιφόρνια και το Νέο Μεξικό, καθίστανται Αμερικανικές Πολιτείες.

Ένα απόσπασμα από το βιβλίο του Henry David Thoreau, Πολιτική Ανυπακοή στα ελληνικά από τη Διεθνή Βιβλιοθήκη, Αθήνα 2006
Θα πρέπει ο πολίτης να εναποθέτει τη συνείδηση τον, πάντα, προς στιγμή, ή κατ’ ελάχιστο, στον Νομοθέτη; Αλλά, τότε για ποιο λόγο διαθέτει συνείδηση, ο κάθε άνθρωπος; Εγώ πιστεύω, ότι οφείλουμε πρώτα να είμαστε άνθρωποι και μετά υπήκοοι. Το ευκταίο, δεν είναι να τρέφουμε σεβασμό προς τον νόμο, αλλά προς το δίκαιο. Τη μόνη υποχρέωση, την οποία έχω δικαίωμα να αναλάβω, είναι να πράττω ανά πάσα στιγμή, εκείνο το οποίο θεωρώ σωστό. Βέβαια, έχει ειπωθεί κατά κόρο, ότι, το οιοδήποτε κοινωνικό σώμα, δεν διαθέτει συνείδηση. Όμως, ένα κοινωνικό σώμα ενσυνείδητων ανθρώπων, είναι ένα κοινωνικό σώμα, με συνείδηση. Ο νόμος, δεν καθιστά στο παραμικρό, τους ανθρώπους δικαιότερους, αντίθετα μάλιστα, εξαιτίας του σεβασμού προς τον νόμο, ακόμη και καλοπροαίρετοι άνθρωποι καταντούν καθημερινά συντελεστές αδικίας. Σύνηθες και φυσικό επακόλουθο, μη προσήκοντος προς το νόμο σεβασμού, συνιστά η εικόνα του παρατεταγμένου στρατεύματος, με τον συνταγματάρχη, τον λοχαγό, τον λοχία, τους απλούς στρατιώτες τους πυροβολητές και τα συναφή, που προελαύνουν με αξιοθαύμαστη τάξη, πάνω από βουνά και λαγκάδια, ενώ όλοι αυτοί, βαδίζουν παρά τη θέληση τους, ναι, και ενάντια στην κοινή λογική και τη συνείδησή τους, γεγονός, που καθιστά την προέλασή τους συνταρακτική και τραγελαφική. Δεν αμφιβάλλουν στο παραμικρό για το άδικο της επιχείρησης στην οποία έχουν εμπλακεί. Ολοι τους, προτιμούν την ειρήνη. Τι είναι όμως τώρα; Πρόκειται για ανθρώπους; Ή μήπως πρόκειται για μικρά, κινητά οχυρά, για μικρές, κινούμενες πυριτιδαποθήκες, στην υπηρεσία κάποιου ασυνείδητου, ο οποίος κατέχει την εξουσία; Πηγαίνετε στο Ναύσταθμο, παρατηρείστε έναν ναύτη, και δείτε το είδος του ανθρώπου το οποίο είναι ικανή να διαμορφώσει μια Αμερικανική κυβέρνηση, ή πώς μπορεί να καταντήσει τον άνθρωπο, με τους υποχθόνιους μηχανισμούς της. Μία σκιά, μία απλή ανάμνηση της ανθρώπινης φύσης, άνθρωπο σαβανωμένο, νεκροζώντανο, ήδη, όπως θα έλεγε κάποιος, θαμμένο κάτω από τα άρματα και τα γαλόνια, με την επικήδεια πομπή, όπου:
Τύμπανο δεν ακούστηκε, και λόγοι της ταφής,
Καθώς το πτώμα τον, στη ντόπια ενταφιάσαμε,
Και τ ψ τιμητική βολή, άντρας δεν έρριξε κανείς
Πάνω στον τάφο, που τον ήρωά μας θάψαμε[footnoteRef:1]. [1:  Ένα τραγούδι που αγαπούσε και τραγουδούσε ο θορώ, το «Burial of
Sir Jonh Moore at Comma *H ταφή του Σερ John Moore στην Κορούνα»,
του Charles Wolfe.] 

Οι μάζες των ανθρώπων που υπηρετούν με αυτόν τον τρόπο την Πολιτεία, δεν την υπηρετούν ως άνθρωποι, αλλά ως μηχανές, μόνο με τα κορμιά τους. Αυτοί αποτελούν τον μόνιμο στρατό, την εθνοφρουρά, τους δεσμοφύλακες, τους χωροφύλακες, τα αποσπάσματα των σερίφηδων κ.λπ. Στις περισσότερες περιπτώσεις, απουσιάζει εντελώς η ελεύθερη άσκηση της κρίσης ή του ηθικού αισθήματος, θέτουν τον εαυτό τους στο ίδιο επίπεδο με το ξύλο, το χώμα, τις πέτρες.
Θα μπορούσαν στη θέση τους να κατασκευαστούν ξύλινα ανδρείκελα. Θα εξυπηρετούσαν εξίσου καλά, τον ίδιο σκοπό. Εξουσιαζόμενοι κατ’ αυτόν τον τρόπο, δεν είναι σε θέση να απαιτήσουν περισσότερο σεβασμό, από όσο ένας αχυράνθρωπος, με ένα βρωμερό άμορφο σώμα. Δεν έχουν μεγαλύτερη αξία από τα άλογα και τους σκύλους. Και όμως, άνθρωποι σαν αυτούς, χαίρουν εκτιμήσεως, ως καλοί πολίτες. Αλλοι πάλι, στην πλειοψηφία τους νομοθέτες, πολιτικοί, νομικοί, δημόσιοι αξιωματσύχοι και λειτουργοί, υπηρετούν την Πολιτεία με το μυαλό τους. Και, εφόσον σπάνια προβαίνουν σε ηθικές διακρίσεις, υπηρετούν χωρίς ιδιαίτερη πρόθεση, εξίσου καλά τον θ ε ό και τον διάβολο. Ελάχιστοι είναι εκείνοι, όπως οι ήρωες, οι πατριώτες, οι μάρτυρες, οι μεταρρυθμιστές με την ευρύτερη έννοια, αλλά και οι άνθρωποι, οι οποίοι επίσης υπηρετούν την Πολιτεία, αλλά με τη συνείδηση τους. Οι περισσότεροι απ’ αυτούς, αναγκαστικά, προβάλλουν αντίσταση και συνήθως αντιμετωπίζονται ως εχθροί της. Ενας σοφός άνθρωπος είναι χρήσιμος μόνον ως άνθρωπος, και αυτός δεν καταδέχεται να γίνει «πηλός» για να «βουλώσει τις τρύπες, να φράξει τον ανέμου το στόμα» * αλλά θα αφήσει σε αυτήν την υπηρεσία, έστω, τη σκόνη του:
Είμαι πολύ ψηλή γενιά για να ’μαι κτήμα άλλου,
Να είμαι κατώτερος υπό τον έλεγχο τον,
Ή χρήσιμος δούλος και όργανο
Σε οποιοδήποτε κυρίαρχο κράτος μέσα στον κόσμο**.
* William Shakespeare: Αμλετ, 5,1, 236-237, Μτφρ. Γ. Χειμωνάς, Εκδό
σεις Κέδρος.
** William Shakespeare: Βασιληάς Ιωάννης

